Lituania: Kompania ruse e taksive mund të jetë duke spiunuar
Ministria e Mrojtjes së Lituanisë ka akuzuar një kompani ruse taksishë se po përdor aplikacionin për të  grumbulluar të dhënat e përdoruesve dhe dërguar ato në Moskë.
Në shtetin baltik të Lituanisë po zjen një debat mbi një shërbim taksish në pronësinë ruse, për të cilin qeveria e Vilniusit po paralajmëron se mund të jetë duke përgjuar përdoruesit përmes telefonave të tyre celularë. Por a është aplikacioni për shërbimin e taksive taktika e fundit e Kremlinit, apo kemi të bëjmë thjesht me një ndjenjë paniku ndaj çdo gjëje ruse? Gunaras Riabokas thotë se të qënit taksixhi në rrugët e Vilniusit e ka bërë atë anketuesin jo zyrtar të opinionit publik në Lituani. Këtu përfshihet edhe preferenca e klintëve për taksitë. , thotë taksisti. Tregu lituanez përfshin kompaninë amerikane ‘Uber’, vendasen ‘Taxify’ dhe kompaninë ruse ‘Yandex Taxi’ të cilat funksionojnë përmes aplikacioneve në telefonat celularë. Kompania ruse “Yandex” ofroi aplikacionin e taksive në tregun e hapur të vendeve baltike në pranverën e këtij viti. Por shtimi i suksesit ka tërhequr vëmendjen e Ministrisë së Mbrojtjes së Lituanisë, e cila ka ngritur shqetësime rreth grumbullimit të paligjshëm të të dhënave personale përmes aplikacionit, që ka qasje tek kontaktet e përdoruesit në celular, tek mikrofoni dhe kamera. Edvinas Kerza është Zëvendës Ministër i Mbrojtjes së Lituanisë. Lituania thotë se kjo mund të bjerë ndesh me ligjin e Bashkimit Evropian dhe ka ndaluar përdorimin e aplikacionit nga zyrtarët e qeverisë si dhe lëshoi një paralajmërim për publikun, ndërsa pritet një hetim. Por në Moskë, ‘Yandex Taxi’ thotë se akuzat janë të pabazuara. Qasja në informacionet e celularëve thjesht përmirëson shërbimin, thonë ata, dhe se të dhënat e përdoruesve ruhen brenda qendrave evropiane të të dhënave. Aram Sargsyan është Drejtor Rajonal i Evropës për kompaninë ‘Yandex Taxi’. Akuzat e kanë tërhequr aplikacionin në një ballafaqim më të gjerë Rusi-Perëndim mbi çështje që përfshijnë Ukrainën dhe ndërhyrjen në zgjedhje. Por a është ‘Yandex Taxi’ mjeti i fundit i taktikave hibride të Kremlinit apo thjesht një kompani e përgojuar thjesht sepse është ruse? Në rrugët e kryeqytetit Vilnius, pikpamjet ndahen përgjatë linjave etnike, ku njerëzit janë të ndërgjegjshëm për të kaluarën e Lituanisë nën sundimin sovjetik. thotë në rusisht një mesogrua. thotë në rusisht një burrë. Ndërsa një i ri student shprehet në anglisht se : Të tjerët kanë mendime të ndryshme. Por në një epokë kur mbrojtja e të dhënave nga të gjitha kompanitë teknologjike, përfshi ato perëndimore, janë nën mikroskop, disa lituanezë po zgjedhin rrugë të tjera. Të ecësh. Sikur të kishte edhe një aplikacion për të.